Հարգելի գրադարանավարներ և ոլորտի հարգարժան աշխատակիցներ, շնորհավորում եմ ձեզ` Գրադարանավարի մասնագիտական տոնի առթիվ և բոլորին մաղթում քաջ առողջություն, բեղմնավոր աշխատանք և նորանոր հաջողություններ: Գրադարանը այն եզակի միջավայրերից է, որտեղ գրքերի շնորհիվ հնարավոր է ստանալ բացառիկ դրական ազդեցություններ:

Ես գիտեմ, որ գրադարաններն ունեն խնդիրներ, որոնք հրատապ լուծումներ են պահանջում ու այդ խնդիրները կախված են տեխնիկական վերզինման գործընթացների հետ: Ժամանակները փոխվում են, փոխվում են նաև տեղեկատվական հոսքերի հասանելիության ուղիները, հատկապես՝ երիտասարդների, պատանիների շրջանում և այս առումով ստեղծվում է մեծ մրցակցություն: Ինչպես տեսնում ենք աշխարհում այս «հակամարտությունը» լուծվում է, և մեր գրադարանները չեն կարող հետ ընկնել տեխնոլոգիական զարգացման այս գործընթացներից: Մենք պետք է այնպես անենք, որ մեր ընթերցողներին կարողանանք առաջարկել ավելին, և ոլորտը դարձնել առավել գրավիչ և կարող եմ վստահություն հայտնել, որ համայնքում ևս կհաղթահարվի գրադարաններում առկա տեխնոլոգիական խնդիրները:

Ելնելով ոլորտի մասնագետների փորձառությունից` ակնկալվում է նրանցից գրադարանների և գրադարանային գործի զարգացմանն ուղղված առաջարկներ, լուծումներ, նախաձեռնություններ, որոնք կդրվեն համատեղ քննարկման:

Կարևորելով գրադարանների դերը հանրության կյանքում` Գրադարանավարի օրվա կապակցությամբ, մեկ անգամ ևս շնորհավորում եմ ոլորտի մասնագետներին՝ մաղթելով կենսական մեծ ուժ և հաջողություններ: